Herma Bauma

Hermine "Herma" Bauma (23. tammikuuta 1915 Wien – 9. helmikuuta 2003 Wien) oli itävaltalainen yleisurheilija, joka kilpaili keihäänheitossa. Bauma on tullut tunnetuksi myös käsipalloilijana. Hän voitti kultaa Lontoon olympialaisten keihäänheitossa vuonna 1948 tuloksella 45,57.

Bauma voitti Itävallan mestaruuden keihäänheitossa yhteensä 15 kertaa vuosina 1931–1934, 1936–1937, 1941–1943, 1946–1950 ja 1952 sekä viisiottelussa kolme kertaa vuosina 1932–1933 ja 1947. Hän teki viisiottelussa Itävallan ennätyksen 221 pistettä vuonna 1932 ja 250 pistettä vuonna 1933. Keihäänheitossa hän paransi Itävallan ennätystä yhteensä neljätoista kertaa, ensimmäisen kerran vuonna 1931 tuloksellaan 36,31 m. Wienissä 1. toukokuuta 1933 hän ylitti ensimmäisenä  itävaltalaisnaisena 40 metrin rajan tuloksellaan 40,23 m. Vuonna 1936 hän heitti Euroopan ennätykset 44,69 m ja 45,71 m sekä vuosina 1947 ja 1948 maailmanennätykset 48,21 m ja 48,63 m. Viimeksi mainittu säilyi Itävallan ennätyksenä kesäkuuhun 1959 saakka.

Itävallan ennätykset

Lähteet 

Itävaltalaiset keihäänheittäjät
Itävaltalaiset yleisurheilun moniottelijat
Itävaltalaiset käsipalloilijat
Itävaltalaiset olympiavoittajat
Vuonna 1915 syntyneet
Vuonna 2003 kuolleet